CELEX: 62016TN0199
Language: sl
Date: 2016-05-02 00:00:00
Title: Zadeva T-199/16: Tožba, vložena 2. maja 2016 – Kohrener Landmolkerei in DHG/Komisija

27.6.2016   
            
            
               SL
            
            
               Uradni list Evropske unije
            
            
               C 232/26
            
         Tožba, vložena 2. maja 2016 – Kohrener Landmolkerei in DHG/Komisija
   (Zadeva T-199/16)
   (2016/C 232/35)
   Jezik postopka: nemščina
   
      Stranke
   
   
      Tožeči stranki: Kohrener Landmolkerei GmbH (Penig, Nemčija) in DHG Deutsche Heumilchgesellschaft mbH (Frohburg, Nemčija) (zastopnik: A. Wagner, odvetnik)
   
      Tožena stranka: Evropska komisija
   
      Predlog
   
   Tožeči stranki Splošnemu sodišču predlagata, naj:
   
               —
            
            
               razglasi ničnost Izvedbene uredbe Komisije (EU) 2016/304 z dne 2. marca 2016 o vpisu imena v register zajamčenih tradicionalnih posebnosti (Heumilch/Haymilk/Latte fieno/Lait de foin/Leche de heno (ZTP)) in jo odpravi.
            
         
      Tožbeni razlogi in bistvene trditve
   
   Tožeči stranki v utemeljitev tožbe navajata tri tožbene razloge.
   
               1.
            
            
               Prvi tožbeni razlog: Tožeči stranki grajata, da tožena stranka ob sprejetju sporne izvedbene uredbe ni upoštevala njunega ugovora, čeprav je bil v skladu z Uredbo (EU) št. 1151/2012 (1) pravočasno poslan pristojnim nacionalnim organom, ki pa ga nato niso pravočasno posredovali Komisiji.
            
         
               2.
            
            
               Drugi tožbeni razlog: Dalje tožeči stranki očitata, da je tožena stranka že pred pravnomočnostjo odločbe Sodišča o tožbi vloženi v zadevi T-178/15, Kohrener Landmolkerei in DHG/Komisija, zaradi nepravilne odločitve tožene stranke o zavržbi prepoznega ugovora, izdala Izvedbeno uredbo.
            
         
               3.
            
            
               Tretji tožbeni razlog: Končno naj bi bili tožeči stranki z izdajo izpodbijane izvedbene uredbe znatno oškodovani. Z njo naj bi bila kršena pravila Evropske unije o zagotovitvi proste in poštene konkurence.
            
         
      (1)  Uredba (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, str. 1).